Nimi Tunniste-tiedot Perusteet Luette-loon merkit-semisen päivämäärä

1. Kyberpoliisi (Cyber Police) Sijainti: Teheran (Iran) Verkkosivusto: http://www. cyberpolice.ir Tammikuussa 2011 perustettu Iranin kyberpoliisi on Iranin islamilaisen tasavallan poliisin yksikkö, jota johtaa Vahid Majid. Sitä johti sen perustamisesta aina vuoden 2015 alkupuolelle Esmail Ahmadi-Moqaddam (luettelossa). Ahmadi-Moqaddam korosti, että kyberpoliisi ryhtyy toimiin niitä vastavallankumouksellisia ja toisinajattelevia ryhmiä vastaan, jotka vuonna 2009 käyttivät internetiin perustuvaa sosiaalista mediaa protestien nostamiseksi presidentti Mahmoud Ahmadinejadin uudelleenvalintaa vastaan. Tammikuussa 2012 kyberpoliisi antoi internet-kahviloille uudet ohjeet, joissa vaaditaan käyttäjiä antamaan henkilötietonsa kahvilan omistajalle, jonka on säilytettävä tiedot kuuden kuukauden ajan samoin kuin luettelo verkkosivuista, joilla asiakas on käynyt. Säännöt edellyttävät kahvilan omistajien myös asentavan valvontakamerat ja säilyttämään tallenteet kuuden kuukauden ajan. Näiden uusien sääntöjen avulla voidaan muodostaa lokikirja, jota viranomaiset voivat käyttää jäljittääkseen aktivisteja tai muita henkilöitä, joita pidetään vaarana kansalliselle turvallisuudelle. Kesäkuussa 2012 Iranin tiedotusvälineet kertoivat, että kyberpoliisi suunnittelee hyökkäystä virtuaalisia yksityisverkkoja vastaan. Kyberpoliisi pidätti 30. lokakuuta 2012 ilman pidätysmääräystä bloggaaja Sattar Beheshtin "toimista kansallista turvallisuutta vastaan sosiaalisessa mediassa ja Facebookissa". Beheshti oli arvostellut Iranin hallitusta blogissaan. Beheshti löytyi kuolleena vankisellistään 3. marraskuuta 2012, ja kyberpoliisin uskotaan kiduttaneen hänet kuoliaaksi. Kyberpoliisi on vastuussa useiden Telegram-ryhmien ylläpitäjien pidätyksistä maanlaajuisten protestien yhteydessä marraskuussa 2019. 12.3.2013

2. Evinin vankila Osoite: Tehran Province, Tehran, District 2, Dasht-e Behesht (Iran) Evinin vankila on pidätyskeskus, jossa on pidetty poliittisia vankeja ja jossa on viime vuosina ja vuosikymmeninä toistuvasti tapahtunut vakavia ihmisoikeusloukkauksia, kuten kidutusta. Marraskuussa 2019 mielenosoittajia vietiin Evinin vankilaan poliittisina vankeina, ja heitä on siellä edelleenkin jonkin verran. Evinin vankilassa vangeilta evätään prosessuaaliset perusoikeudet, ja heitä pidetään joskus eristyssellissä tai liian ahtaissa selleissä, joissa on heikot hygieeniset olosuhteet. Fyysisestä ja henkisestä kidutuksesta on yksityiskohtaisia raportteja. Pidätetyiltä evätään yhteydenpito perheeseen ja lakimiehiin sekä riittävä terveydenhuolto. 12.4.2021

3. Fashafouyehin vankila (alias Greater Tehran Central Penitentiary, Hasanabad-e Qom Prison, Greater Tehran Prison) Osoite: Tehran Province, Hasanabad, Bijin Industrial Zone, Tehran, Qom Old Road (Iran) P.: +98 2156258050 Fashafouyehin vankila on pidätyskeskus, joka oli alun perin tarkoitettu huumausainerikoksiin syyllistyneille; siellä on viime aikoina pidetty myös poliittisia vankeja, ja joissakin tapauksissa heidät on pakotettu jakamaan sellejä huumeriippuvaisten kanssa. Elinolot ja hygieniaolot xovat hyvin huonot, eikä perustarpeiden hoitoa, kuten puhdasta juomavettä ole taattu. Marraskuun 2019 mielenosoitusten aikana Fashafouyehin vankilaan vietiin useita mielenosoittajia, myös alaikäisiä. Raporttien mukaan marraskuussa 2019 mielenosoittajia kidutettiin ja kohdeltiin epäinhimillisesti Fashafouyehin vankilassa; heidän päälleen muun muassa kaadettiin kiehuvaa vettä ja heiltä evättiin lääketieteellinen hoito. Marraskuun 2019 mielenosoitusten tukahduttamisesta laaditun Amnesty Internationalin raportin mukaan Fashafouyehin vankilassa pidettiin aikuisten kanssa jopa 15-vuotiaita lapsia. Teheranilainen tuomioistuin on tuominnut kuolemaan kolme marraskuun 2019 mielenosoituksiin osallistunutta, jotka ovat tällä hetkellä Fashafouyehin vankilassa. 12.4.2021

4. Rajaee Shahrin vankila (alias Rajai Shahr Prison, Rajaishahr, Raja’i Shahr, Reja’i Shahr, Rajayi Shahr, Gorhardasht Prison, Gohar Dasht Prison) Osoite: Alborz Province, Karaj, Gohardasht, Moazzen Blvd (Iran) P.: +98 2634489826 Rajaee Shahrin vankila on vuoden 1979 islamilaisen vallankumouksen jälkeen tullut tunnetuksi ihmisoikeuksien riistämisestä, muun muassa poliittisten vankien ja mielipidevankien vakavasta fyysisestä ja henkisestä kidutuksesta sekä joukkoteloituksista ilman oikeudenmukaista oikeudenkäyntiä. Satoja pidätettyjä, myös lapsia, pahoinpideltiin vakavasti Rajaee Shahrin vankilassa marraskuun 2019 mielenosoitusten jälkeen. On olemassa uskottavia raportteja lukuisista tapauksista, jotka liittyvät kidutukseen ja muihin julmiin rangaistuksiin, joita on kohdistettu myös alaikäisiin. 12.4.2021

5. Iranin siveyspoliisi (alias Gasht-e-Ershad; Islamic Guidance Patrol; Guidance Patrols) غشتى إرشاد Osoite: Vozara Street, corner of 25th Street, District 6, Tehran (Iran) Siveyspoliisi, joka kuuluu Iranin lainvalvontajoukkoihin, on poliisin erityisyksikkö, joka valvoo naisille asetettujen tiukkojen pukeutumissääntöjen, mukaan lukien huivin pakollinen käyttö, noudattamista. Siveyspoliisi on syyllistynyt lainvastaiseen voimankäyttöön sellaisia naisia kohtaan, jotka eivät noudata Iranin lakeja hijab-huivin käytöstä, seksuaaliväkivaltaan ja sukupuoleen perustuvaan väkivaltaan, summittaisiin pidätyksiin ja vangitsemisiin, liialliseen väkivaltaan ja kidutukseen. Siveyspoliisi pidätti 22-vuotiaan Mahsa Aminin mielivaltaisesti 13. syyskuuta 2022 Teheranissa, koska hän ei ollut väitetysti pitänyt hijab-huivia päässään asianmukaisesti. Hänet vietiin sen jälkeen siveyspoliisin päätoimipaikkaan ”koulutus- ja orientointikurssille”, Luotettavien raporttien ja todistajien mukaan häntä hakattiin raa’asti ja pahoinpideltiin vankeudessa, minkä johdosta hän joutui sairaalaan ja kuoli 16. syyskuuta 2022. Siveyspoliisin väkivaltainen käyttäytyminen ei rajoitu vain kyseiseen tapaukseen, vaan sitä on dokumentoitu laajasti. Siveyspoliisi on näin ollen vastuussa vakavista ihmisoikeusloukkauksista Iranissa. 17.10.2022

6. Basij-liike (alias Basij-e Mostazafan) بسیج مستضعفین Basij-liike on vapaaehtoispohjainen puolisotilaallinen järjestö, joka toimii islamilaisen vallankumouskaartin alaisuudessa ja jolla on osajoukkoja eri puolilla Irania. Turvallisuusjoukkojen otteet Iranissa syyskuun 2022 mielenosoituksia vastaan olivat erityisen raakoja ja johtivat moniin kuolonuhreihin. Basij-liike oli yksi joukoista, jotka hallitus määräsi tukahduttamaan kyseiset mielenosoitukset. Se haavoitti ja surmasi useita mielenosoittajia. Basij-liike on suoraan vastuussa vakavista ihmisoikeusloukkauksista Iranissa. 17.10.2022

7. Islamilaisen vallankumouskaartin kyberpuolustusosasto قرارگاه دفاع سایبرى Osoite: Teheran (Iran) P. +98 26 3448 9826 Islamilaisen vallankumouskaartin kyberpuolustusosasto seuraa poliittisiksi vastustajiksi katsottujen henkilöiden verkkosivustoja, sähköposteja ja verkkotoimintaa. Iranin syyskuun 2022 mielenosoitusten aikana kyberpuolustusosasto otti Iranin hallituksen sortotoimissa aktiivisen roolin muun muassa tunnistamalla ja pidättämällä mielenosoittajia. Kyberpuolustusosasto on suoraan vastuussa vakavista ihmisoikeusloukkauksista Iranissa. 17.10.2022

8. Iranin islamilaisen tasavallan lainvalvontajoukot (alias NAJA; FARAJA) فرماندهی انتظامی جمهورى اسلامی ایران Osoite: Teheran (Iran) Iranin islamilaisen tasavallan lainvalvontajoukot ovat virkapukuisia poliisijoukkoja. Lainvalvontajoukkojen räikeistä ja vakavista ihmisoikeusloukkauksista, kuten ampumisesta umpimähkäisesti kovilla panoksilla kohti rauhanomaisia mielenosoittajia, joiden joukossa oli myös lapsia, on dokumentoitu laajasti siitä alkaen, kun Mahsa Aminin kuolemaan liittyvät mielenosoitukset alkoivat syyskuun 2022 puolivälissä. Yli 70 mielenosoittajaa on kuollut ja satoja haavoittui vakavasti, ja uhrien joukossa oli myös lapsia. Mielenosoitusten alkamisesta lähtien poliisijoukot ovat myös pidättäneet mielivaltaisesti monia ihmisoikeuksien puolustajia ja toimittajia. Lainvalvontajoukot ovat näin ollen vastuussa vakavista ihmisoikeusloukkauksista Iranissa. 17.10.2022

9. The Basij Cooperative Foundation (alias Bonyad-eh Ta’avon-eh Basij) بنیاد تعاون بسیج Osoite: Teheran, Iran Yhteisötyyppi: Säätiö/Yritysverkko Lähellä olevat yhteisöt: IRGC, Basij-liike The Basij Cooperative Foundation (BCF) on yksi Basij-liikettä (merkitty EU:n luetteloon) lähellä oleva taho. BCF perustettiin vuonna 1996 ja sen tehtäviin kuuluu Basijin edistäminen ja tukeminen. BCF:n toimintoihin kuuluu Basij-liikkeen (merkitty EU:n luetteloon) rahoittaminen. BCF on näin ollen lähellä Basij-liikettä, joka on vakavista ihmisoikeusloukkauksista Iranissa vastuussa oleva yhteisö. 14.11.2022

10. Press TV پرس تو Osoite: 4 East 2nd St., Farhang Blvd., Saadat Abad, 19977–66411 Tehran, Iran Puhelinnumero: P.: +98 21 230 66 660 Sähköposti: Presstv@presstv.ir Yhteisötyyppi: Valtion televisioyhtiö Press TV on vastuussa vangeilta pakotettujen tunnustusten tuottamisesta ja lähettämisestä; vankeina on ollut toimittajia, poliittisia aktivisteja sekä kurdi- ja arabivähemmistöihin kuuluvia henkilöitä; se on loukannut kansainvälisesti tunnustettuja oikeuksia oikeudenmukaiseen ja puolueettomaan oikeudenkäyntiin. Press TV on näin ollen vastuussa vakavista ihmisoikeusloukkauksista Iranissa. 14.11.2022